Diari Oficial de la Generalitat Valenciana


Sumari del DOGV 2079, del 30-07-1993 (1993/828831)

RESOLUCIÓ de 24 de maig 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda incoar l'expedient de delimitació de l'entorn de protecció de l'Església Catedral Basílica Metropolitana de Santa Maria, de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2079

Data del DOGV
:   30-07-1993

Secció del DOGV
:   ALTRES DISPOSICIONS

Número del document
:   1993/828831


Data del document
:   24-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 24 de maig de 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda incoar l'expedient de delimitació de l'entorn de protecció de l'Església Catedral Basílica Metropolitana de Santa Maria, de València.  
Atés que, pel Decret de 3 de juny de 1931 (Gaceta de Madrid, de 4 de juny de 1931), es va declarar Monument Històrico- artístic la catedral de València.  
Vist l?informe del Servei de Patrimoni Arquitectònic favorable a la incoació de l?expedient de delimitació de l?entorn de protecció d'aquest monument.  
Atés allò que disposen els articles 9 de la Llei 16/1995, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desplegament parcial de dita llei la Direcció General de Patrimoni Artístic ha resolt:  
Primer  
Incoar expedient de delimitació de l'entorn de protecció de l?Església Catedral Basílica Metropolitana de Santa Maria, de València.  
L'entorn de protecció es delimita en els annexos que s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'Alcaldessa de l'Ajuntament de València i fer-li saber que, d'acord amb allò que estableix l'article 19 en relació amb l'11 de la llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
Quart  
Que, d'acord amb el que es disposa en l'article 12.2 del Reial Decret 111/ 1986, de 10 de gener, per al desplegament parcial de la llei 16/1985, es notificarà aquesta resolució a les persones interessades, als efectes oportuns, i al Registre General de Béns d?Interès Cultural, per a l'anotació preventiva.  
Cinqué  
Que aquesta resolució, amb els annexos corresponents, es publique en el Diari Oficial de la Generalitat Valenciana i en el Butlletí Oficial de l?Estat.  
La qual cosa es fa pública als efectes que pertoquen.  
València, 24 de maig de 1993.- El Director General de Patrimoni Artístic: José Morera Buelti.  
ANNEX I  
Motivació de la delimitació proposada  
El criteri general seguit per a la delimitació de l?entorn de protecció de béns d'interés cultural (BIC) consisteix a incloure dins l?àrea de protecció els elements urbans següents:  
- Les parcel·les que limiten directament amb la que ocupa el BIC, perquè qualsevol intervenció que s'hi realitze pot afectar el BIC tant visualment com física.  
- Les parcel·les que recauen al mateix espai públic que el BIC i que en constitueixen l?entorn visual i ambiental immediat, atés que qualsevol intervenció que s'hi realitze pot suposar una alteració de les condicions de percepció d'aquell o del caràcter de l'espai urbà.  
- Els espais públics en contacte directe amb el BIC i les parcel·les esmentades anteriorment, les quals en constitueixen part de l'ambient urbà immediat.  
- Les edificacions o qualsevol element del paisatge urbà que, encara que no tinga una situació d'immediatesa, amb el BIC, n'afecten de forma fonamental la percepció.  
ANNEX II  
Area de protecció   
A) Descripció literal de la delimitació   
Origen  
El punt mitger de l'edifici xamfrà primer del carrer de Sant Vicent de l'alineació est des de la plaça de la Reina.  
Sentit  
El del moviment de les manetes del rellotge.  
Línia delimitadora  
Des de l'origen, la lfnia creua el carrer de Sant Vicent i entra per la paret mitgera de l'illa de coses amb la qual s'enfronta, recorte aquesta i la part posterior de l'edifici fins a la posterior de l'edifici de la mateixa illa que dóna al carrer de la Capelleria, el recorre i ix pel carrer dels Jofrens, creua el carrer de la Capelleria i entra per la paret mitgera del primer edifici de la plaça de la Reina i recorre des d'allà la part posterior de tots els edificis que donen a la plaça de la Reina, i ix per l'alineació est del carrer de la Verònica fins que troba i recorre l'alineació sud del carrer de la Corretgeria gira per l'alineació oest del carrer de Brodadors i gira per l'alineació sud de la pujada del Toledà, gira en direcció nord i entra per l'angle de la pujada del Toledà, recorre l'illa de coses per la diagonal trencada interior que formen les parts posteriors dels seus edificis fins que ix per l'angle del carrer del Rellotge Vell, en recorre l'alineació est fins que topa amb el carrer del Sant Calze, en segueix la prolongació i creua el carrer del Rellotge Vell i continua per l'alineació. nord, entra per la paret mitgera amb què topa i recorre la part posterior dels edificis que donen al carrer dels Cavallers fins al darrer edifici de l'illa de coses des del cantó de la qual creua el carrer dels Cavallers i recorre les façanes oest i nord del Palau de la Generalitat i en angle recte, seguint la façana oest de l'edifici que conforma l'alineació est de la plaça de Manises continua per la seua façana nord fins que topa amb el carrer del Compte Almodóvar per l'alineació oest del qual puja fins que troba la primera paret mitgera de l'alineació oposada, des d'on recorre les parts posteriors dels edificis de l'illa de coses les fatxades de les quals donen a la plaça de la Mare de Déu i ix per la paret mitgera que enfronta amb l'alineació sud del carrer de Mª. Tarazona, per on la línia continua creuant el carrer de l'Herba i entra per la paret mitgera que enfronta i continua amb l'alineació nord del carrer del Pes de la Farina fins a' l'alineació oest del carrer del Salvador per on continua fins que troba l'alineació nord del carrer de l'Almodí per on continua fins que gira per l'alineació est del carrer de la Farina fins que gira per l'alineació nord de la plaça de l'Arquebisbe i continua per l'alineació est i gira per l'alineació nord del carrer del palau fins a l'alineació est del carrer de les Avellanes i continua per l'alineació sud del carrer dels Cabillers fins la línia de la part posterior dels edificis de l'illa de coses la fatxada de les quals dóna a la plaça de la Reina i seguint l'alineació sud i est del carrer de la Presó del Sant Vicent continua i creua el carrer de la Mar i recorre les parts posteriors dels edificis de l'illa de coses que donen a la plaça de la Reina fins que creua el carrer de la Pau i entra per la paret mitgera de l'est del tercer edifici d'aquesta des del carrer de Sant Vicent i corre per la part posterior dels edificis del carrer fins al punt d'origen.  
B) Delimitació gràfica  
S'adjunta plànol per a la seua publicació.  
Veure imatge